
Narva Linnavalitsuse 04.11.2009.a korralduse nr 1310-k

„Linnavara- ja Majandusameti kulude üleandmine

Kultuuriosakonna bilanssi” muutmine
1. ASJAOLUD JA MENETLUSE KÄIK

Narva Linnavolikogu 18.12.2008 määruse nr 50 ning 14.05.2009 määruse nr 18 „Narva linna 2009. aasta eelarve kinnitamine” lisa nr 3 alusel teostas Narva Linnavalitsuse Linnavara- ja Majandusamet (edaspidi Linnavara- ja majandusamet) 2009. a linna koolide, eelkooliealiste lasteasutuste ja raamatukogu remondi summas 154 549,99 krooni. 

Vastavalt Rahandusministri 11.12.2003 määrusega nr 105 kinnitatud „Riigi raamatupidamise üldeeskirjale” ning Narva Linnavalitsuse 25.04.2005 määruse nr 373 “Investeeringute kajastamise korra” punkti 9 kohaselt on Linnavara- ja majandusamet kohustatud üle andma kulud sellele struktuuriüksusele, kelle bilansis on vara. 

Linnavara- ja majandusmeti andmetel olid kõik remonditud asutused Narva Linnavalitsuse Kultuuriosakonna (edaspidi Kultuuriosakonna) bilansis ning Narva Linnavalitsuse 04.11.2009 korralduse nr 1310-k „Linnavara- ja Majandusameti kulude üleandmine Kultuuriosakonna bilanssi” alusel pidi Linnavara- ja majandusamet üle andma Kultuuriosakonnale kulud kogusummas 154 549,99 krooni, sh Narva Muuseumile tehtud remondikulud summas 27 600 krooni. Kulude üleandmisel selgus, et Kultuuriosakonna allasutusel Narva Muuseumil on iseseisev bilanss ning raamatupidamine.
Seoses sellega tuleb teha muudatus Narva Linnavalitsuse 04.11.2009 korralduses nr 1310-k ning ette valmistada eraldi korraldus remondikulude üleandmiseks Narva Muuseumile.  
2. ÕIGUSLIKUD JÄRELDUSED

Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusakti muutmisele. Seega võib antud linnavalitsuse korralduse vastuvõtmisel arvesse võtta alljärgnevaid HMS sätteid.   

HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. Antud juhul see on Narva Linnavalitsuse pädevuses. 
Narva Linnavalitsuse 25.04.2005 määruse nr 373 “Investeeringute kajastamise kord” punkti 9 kohaselt asutus, kelle eelarves on kinnitatud investeeringud, täidab eelarvet, teostab investeeringute iseloomu hindamise (kapitaliseeritud või mittekapitaliseeritud kulud) ning annab need Narva Linnavalitsuse korralduse alusel üle struktuuriüksusele, kelle bilansis vara on.

HMS § 70 lõike 1 kohaselt haldusakti muutmise vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 
3. OTSUS

3.1. Teha Narva Linnavalitsuse 04.11.2009 korralduses nr 1310-k „Linnavara- ja Majandusameti kulude üleandmine Kultuuriosakonna bilanssi” järgmised muudatused:
3.1.1. asendada punkti 1 „Asjaolud ja menetluse käik“ kolmandas lauses sõnad „154 549,99 krooni” sõnadega „126 949,99 krooni”;
3.1.2. välja jätta punkti 1 „Asjaolud ja menetluse käigus” kolmandas lauses toodud nimekirjast alapunkt 4;
3.1.3. asendada punktis 3.2 sõnad „154 549 (ükssada viiskümmend neli tuhat viissada nelikümmend üheksa) krooni 99 senti” sõnadega „126 949 (ükssada kakskümmend kuus tuhat üheksasada nelikümmend üheksa) krooni 99 senti”;
3.1.4. välja jätta punktist 3.2 rida „Narva Muuseum 27 600,00 krooni”.

4. Rakendussätted 

4.1. Linnavara- ja majandusametil teha korraldus teatavaks Kultuuriosakonnale ning Narva Muuseumile.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajja 30 päeva jooksul arvates korralduse teatavakstegemist.

